**Beszámoló**

**Főszerkesztő**

**Pogácsás Nóra**

**2015. november 11.**Egyeztettem Brucker Lajos Dániel informatikai referenssel (EHÖK) egy teljesen új weblap létrehozásában. A fogadóóra alatt megbeszéltük az új online Bárczium oldalának felépítését, alapelveit és kinézetét. Ez a felület várhatóan januártól lép működésbe.

**2015. november 14.**Az ELTE kommunikációs bizottsága és az ELTE Press csapata közös projektnapot tartott, melyen majdnem minden referens és főszerkesztő részt vett. Az egész napos esemény során ötleteltünk az EHÖK új arculatának kinézetéről és kiértékeltünk a Brand kérdőívet. Folyamatosan frissülő csapatokban dolgoztunk, rengeteg új információt dolgoztunk fel együtt.

**2015. november 16.**

A Komáromi Nyomda ismét visszaküldte javításra az újságot, melynek korrektúrázása még aznap megtörtént Saáry Ákos (Tétékás Nyúz) segítségével.  
18 órától szerkesztős megbeszélést tartottunk a BGGyK HÖK irodában, amin viszonylag csekély létszámú újságíró vett részt. Megbeszéltük a következő szám felépítését, ötleteltünk az új témákról.

**2015. november 23.**

Megérkezett a Bárczium a BGGyK HÖK irodába. A 250 példány szétosztása még aznap megtörtént.

**2015. november 26.**A szerkesztőknek a facebook közösségi oldalon keresztül szavazást hirdettem meg a következő félév nyomtatott Bárcziumainak pontos darabszámáról. Ennek megfelelően létrehoztam egy táblázatot a határidőkkel és a lapzártákkal.   
  
A következő félév Bárcziumainak várható megjelenése:  
- 2016. február 15.  
- 2016. április 4.  
- 2016. május 30.

**2015. december 9.**

Sor került az év utolsó ELTE Press megbeszélésre, melyre iskolai teendőm miatt nem tudtam elmenni. Az ülésen a Bárcziumot Csalló Júlia (korrektor, újságíró) képviselte, aki még aznap beszámolt nekem az új információkról.

Pogácsás Nóra  
 ELTE BGGyK HÖK  
 Főszerkesztő

2015. december 10.